Gimjang

Gimjang, ija'on nogi sabaagi kimjang,Dongyun Lee, Sunjoo Kim, Jinhee Cho and Jeongho Kim, "Microbial population dynamics and temperature changes during fermentation of kimjang kimchi", The Journal of Microbiology, Vol. 46, Number 5, 590-593 nopo nga proses tradisional montok popotounda om momosou do kimchi, taakanon mantad kinotuan i binosou momoguno rempah Korea, maamaso timpu tosogit. Maamaso timpu talasu, kimchi nopo nga winonsoi miampai segar, mantad kinotuan kitimpu. Solinaid sonwulan, tumimpuun do wulan kohopod toun dii, popotounda o tulun ginumuan do soginumu tagayo do kimchi i korungod solinaid do timpu tosogit.

Nakatayad o Gimjang sabaagi Tinungkusan Koubasanan Au Ketara UNESCO di Momuhau 2013 om Harta Koubasanan Au Ketara Korea i ko-133.

 Sajara 
Milo akanon o kimchi miampai somok do toinsanan taakanon om soboogian toponsol id koubasanan do Korea. Nokotimpuun o resipi diti lobi kuang abad ko-13, winonsoi mantad kinotuan, jeruk, om miampai do tusi toi ko' linongot do alkohol om tusi. Pinoruhang o lado taragang di abad ko-17. Kimchi timpu nokoburu nopo nga koubasan no wonsoyon mantad kubis napa om lubak topurak, sundung pia ogumu o kawo; haro nogi kaanto i kisuang do lubak, roun bawang, lubak topurak om bawang topurak.

 Proses 
Antakan do timpu tosogit wulan Milau, ogumu tanom id tindohuon om pasar, om tumimpuun o proses gimjang. Kalaja intensif buruh nopo nga piilangan miampai pagankan, koobpinayan om sombol. Tumimung yolo montok momutul do kinotuan, momolidang om momoruhang do tusi montok popotimpuun do proses momosou.

Kowoowoyoon do kimchi nopo nga kirati do kaaga iti montok poopion miampai timpu do talaid; sokiro adalaan sinogit, kumodou, sokiro adalaan do alasu, obosou, om kosiliu do oonsom. Ponolibamban miampai tradisional, pogulu do haro kaban posogitan nopo nga maya popoopi do kimchi id suang do kakanan saalom do tana, polobongon gisom id liou do kakanan montok mongilag do kokodou. Soira osiriba o suhu id siriba do 0 °C, undarangan o pomosohon om aweton o taakanon; tumimpuun kaagu o proses diti kalapas do koingkawas o suhu maamaso timpu mongusak.

Taau do kimchi di osingud kopio kaanu do momorumbak produk suai id suang do kaban posogitan. Sundung pia do nokoburu no montok poposogit, adat gimjang nopo nga potilombuson kasari. Iti nopo nga nokosiliu do ahal di noubasanan id kakadayan-kakadayan tagayo montok tulun ginumuan popoopi do balang tagayo kimchi i bosohon id balkoni. Nosiliu nogi iti do koubasanan montok haro om momoguno do kaban posogitan sekunder i winonsoi poimbida montok popoopi do kimchi.

 Sukuon 

농과대학 응용식물학부 원예학전공 시설원예학ㆍ채소원예 김장 설명

Category:Traditions
Category:Korean cuisine
Category:Food preservation
Category:Food preparation techniques
Category:Intangible Cultural Heritage of Humanity
Category:National Intangible Cultural Heritage of South Korea